Əzim Əzimzadə adına Azərbaycan Dövlət Rəssamlıq Məktəbi

Əzim Əzimzadə adına Azərbaycan Dövlət Rəssamlıq Məktəbi — Bakı şəhərində fəaliyyət göstərmiş orta ixtisas incəsənət məktəbi. Azərbaycanın ilk rəssamlıq məktəbidir.

 Tarixi 
Məktəb 1920-ci ildə rəssam Əzim Əzimzadənin təşəbbüsü ilə yaradılmışdır. Təhsil müəssisəsi 1920–1921-ci illərdə Azərbaycan Dövlət Bədii Studiyası, 1921–1922-ci illərdə Ali Rəssamlıq Emalatxanaları, 1922–1927-ci illərdə Ali Rəssamlıq Məktəbi, 1927–1940-cı illərdə Azərbaycan Dövlət Rəssamlıq Texnikumu, 1940-cı ildən isə Azərbaycan Dövlət Rəssamlıq Məktəbi adlanmışdır. 1943-cü ildə isə məktəbə Əzim Əzimzadənin adı verilmişdir.

13 iyun 2000-ci ildə Azərbaycan Rəssamlıq Akademiyası yaradılan zaman məktəb İncəsənət Kolleci adı ilə həmin akademiyanın tabeliyinə verilmişdir.

Məktəbin direktorları
 Mürsəl Nəcəfov
 Əyyub Hüseynov (1956–1965)
 Əyyub Məmmədov (1965–1975)

 Mükafatları 
 Azərbaycan SSR Ali Sovetinin Fəxri fərmanı — 18 dekabr 1980

 Həmçinin bax 
 Azərbaycan Rəssamlıq Akademiyası
 Azərbaycan Rəssamlıq Akademiyası nəzdində İncəsənət Kolleci

 İstinadlar 

 Xarici keçidlər 


Kateqoriya:Azərbaycan kollecləri
Kateqoriya:Rəssamlıq üzrə təhsil müəssisələri
Kateqoriya:1920-ci ildə Azərbaycanda yarananlar